laion/Wikipedia-Exotic huggingface dataset:
מרגו דידק

מלגוז'אטה "מרגו" דידק (בפולנית: Małgorzata Dydek; ‏28 באפריל 1974 – 27 במאי 2011) הייתה כדורסלנית פולנייה ששיחקה בעמדת הסנטר. לאחר שנבחרה ראשונה בדראפט 1998 שיחקה דידק במספר קבוצות WNBA. בתקופתה הייתה ידועה כשחקנית הכדורסל המקצוענית הגבוהה בעולם, תואר שהקנה לה פרסום רב. לאחר השתלבותה בליגת האמריקנית זכתה בתואר שחקנית הכדורסל האירופאית הטובה ביותר לשנת 1999 על ידי "לה גזטה דלו ספורט". הובילה את ה-WNBA בחסימות במשך תשע שנים, ובממוצע חסימות למשחק במשך שמונה שנים. הייתה ריבאונדרית ההגנה המצטיינת בשנת 2001, ועל שמה רשום מספר החסימות הרב ביותר בהיסטוריה של הליגה האמריקנית. דידק נפטרה בבריזביין מהתקף לב והיא בת 37, אם לשניים. מדיה וקבצים בנושא מרגו דידק בוויקישיתוף פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-WNBA רענן וייס, המגדלור שקרס: 9 שנים למותה של הכדורסלנית הגבוהה בעולם, באתר ynet, 27 במאי 2020 מרגו דידק, באתר "Find a Grave" (באנגלית) ערך זה הוא קצרמר בנושא כדורסלנים ובנושא פולנים. אתם מוזמנים לתרום לוויקיפדיה ולהרחיב אותו.
כמו צמח בר (אלבום)

כמו צמח בר הוא אלבומה ה-14 של הזמרת חוה אלברשטיין שיצא בשנת 1975. האלבום מורכב ברובו משירי משוררים, ומרבית שיריו הפכו לנכסי צאן ברזל בתרבות העברית. האלבום יצא לאור בחברת התקליטים CBS ישראל, והופק מוזיקלית ברובו על ידי מתי כספי. עוד השתתפו בהפקתו חנן יובל, משה וילנסקי וג'רארד מישל כהן. רבים מהשירים באלבום מתארים חוויות של שכול ואובדן או של געגועים וזיכרונות ילדות. בעקבות כך הפכו השירים מזוהים עם ימי זיכרון וימי אבל לאומיים, בייחוד לאור יציאתו לאחר מלחמת יום הכיפורים. השירים "את תלכי בשדה" ו"לכל איש יש שם" מושמעים בטקסי יום השואה, "אדבר איתך", "כמו צמח בר", "השכם השכם בבוקר " ו"חופים הם לפעמים" מושמעים בטקסי יום הזיכרון לחללי מערכות ישראל ו"שיר ליל שבת" שכיח בטקסי קבלת שבת. השיר ימי בנימינה הפך לאחד השירים המזוהים ביותר עם אהוד מנור לאחר מותו והשיר "פגישה לאין קץ" הוא בין הבולטים ביצירתו של נתן אלתרמן. בשנת 2006 יצא האלבום במהדורה מחודשת, בה נכללה גם גרסת וידאו של השיר "כמו צמח בר" מהופעה חיה וכן ביצועי הופעה נוספים. בעטיפת המהדורה המחודשת כתבה אלברשטיין: ”כמו צמח בר היה תקליט של הזדככות, של רצון להפוך את התסכול, העלבון, האבל והכאב שעברו על כולנו אחרי מלחמת יום הכיפורים למשהו חיובי, לשינוי, לתקווה. היה בי צורך לנחם, לא לצעוק, לא להאשים. השירים בתקליט הזה מצאו אחד את השני כמו אנשים שמוצאים נשמות תאומות בתוך המון אדם. ואחר-כך מצאו השירים את האנשים שהיו זקוקים להם באותו רגע נתון בחייהם”. יוסי חרסונסקי, כמו צמח בר, מעריב, 26 באוגוסט 1975 מודעת פרסום ליציאת התקליט, מעריב, 22 באוקטובר 1975 ביקורת על האלבום (הוצאה מחודשת), אתר yosmusic.com כמו צמח בר (אלבום), באתר "פזמונט" נדב הולנדר, כה רחוקה, באתר nrg‏, 19 בינואר 2006
יום הסטודנטים הבין-לאומי

יום הסטודנטים הבין-לאומי הוא מועד בין-לאומי המצוין בקהילות סטודנטים ברחבי העולם, ב-17 בנובמבר. במוסדות אקדמיים שונים בעולם יום הסטודנטים הבינלאומי נחגג באופן החסר מאפיינים לאומיים ומדגיש את המימד הרב-תרבותי של קהילת הסטודנטים הבינלאומית במוסד. במקורו, יום הסטודנטים הבינלאומי נקבע לזכר השתלטות השלטון הנאצי על אוניברסיטת קארל, בפראג שבצ'כוסלובקיה בשנת 1939, לאחר שפרצו במקום הפגנות לאחר הריגת הסטודנט יאן אופלטל והעובד ואצלב סדלצ'ק, וכן נגד כיבוש צ'כוסלובקיה. הפגנות הסטודנטים בפראג החלו ב-28 באוקטובר 1939, על ידי תלמידים בפקולטה לרפואה של אוניברסיטת קארל, לציון יום עצמאותה של הרפובליקה הצ'כוסלובקית. הפגנות אלה דוכאו על ידי המשטר ובמהלכן נורה הסטודנט יאן אופלטל. ב-11 בנובמבר 1939 נפטר יאן אופלטל מפצעיו. ב-15 בנובמבר יצא ארונו בתהלוכה מפראג אל מקום הולדתו במורביה. בתהלוכה צעדו אלפי סטודנטים אשר הפכו את האירוע למצעד מחאה נגד השלטון הנאצי. בתגובה תפסו השלטונות תשעה מנהיגי סטודנטים ומרצים ואלה הוצאו להורג, למעלה מ-1,200 תלמידים ומרצים נשלחו למחנה ריכוז זקסנהאוזן, וכל האוניברסיטאות והמכללות בצ'כיה נסגרו בהוראת השלטון. יום הסטודנטים הבינלאומי צוין לראשונה בשנת 1941 על ידי מועצת הסטודנטים הבינלאומית (בה היו חברים סטודנטים פליטים רבים) וזאת בהסכמת בנות הברית. התאחדות הסטודנטים הבינלאומית (The International Union of Students) המשיכה מסורת זו והיא פועלת יחד עם התאחדות הסטודנטים האירופית (European Students' Union) להביא להכרה ביום הסטודנטים הבינלאומי כמועד בינלאומי רשמי של האומות המאוחדות. מאמר של התאחדות הסטודנטים הבינלאומית על יום הסטודנטים הבינלאומי (באנגלית) ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
זכות במקרקעין

בחוק ומשפט, מוגדרת זכות במקרקעין כזכות שיש לאדם (או לישות) במקרקעין. זכות במקרקעין במדינת ישראל נגזרת מתוך הוראות חוק המקרקעין. על פי חוק זה, רישום של קרקע בפנקס הזכויות הרשמי הוא סופי ובלתי ניתן לערעור (למעט בטענות להונאה או כתוצאה מטעות). עיקרון זה מקנה מימד של ודאות ואמינות של הרישומים ובכך מאפשר יציבות עסקית של תחום המקרקעין. סעיף 7 לחוק קובע כי עסקה במקרקעין טעונה רישום (על ידי הרוכש). על פי החוק הישראלי מוגדרים שישה סוגים בלבד של זכויות במקרקעין: בעלות: זו היא הזכות החזקה ביותר. על פי זכות זו יכול בעלים של קרקע לבצע בה כל סוג של עסקה חוקית, מבלי לקבל את הסכמתו של גורם נוסף. שכירות: הזכות להחזיק במקרקעין כנגד תשלום תמורה. קיום של זכות שכירות מתנהלת על פי הסכם בין השוכר והמשכיר אשר מגדיר את חובותיהם וזכויותיהם אחד כלפי השני. משכנתה: שיעבוד של מקרקעין על ידי בעל זכות הבעלות, לטובת אחר, על מנת להבטיח את זכויותיו. בדרך כלל נרשמת משכנתה על מנת להבטיח החזר של הלוואה שניתנה לבעל הקרקע. שאילה: זכות להחזיק בנכס ולהשתמש בו שלא לצמיתות, כשהזכות הוקנתה שלא בתמורה. זיקת הנאה: זכות לבצע שימוש במקרקעין למטרה מסוימת, אך בניגוד לשכירות, לא כוללת את הזכות להחזיק בה בצורה בלעדית. תנאי זיקת הנאה מתקיימים על פי הסכם בין הצדדים. זכות קדימה: זכות הניתנת למי שאינו הבעלים של נכס המקרקעין, להיות הראשון לקנות אותו במקרה שיוצע למכירה על ידי הבעלים. במקרה זה אין מוטלת חובת המכירה על הבעלים אלא החובה להציע אותם בראשונה לבעל זכות הקדימה. יש להדגיש כי על פי חוק המקרקעין לא ניתן ליצור סוגים נוספים ושונים של זכויות במקרקעין אשר ירשמו בפנקס הזכויות, גם אם הוסכמו בין שני צדדים. במקרים מסוימים יכול להיות מוגדר כבעל זכות אף מי שאינו אדם. דוגמה לכך היא זיקת הנאה באופן שהיא שייכת למקרקעין. עו"ד רוזנר דרזנר, חובת רישום זכות במקרקעין על ידי רוכש לפי הלכת גנז, באתר דין – עורכי דין ומידע משפטי בישראל. ‏02/12/2012 ערך זה הוא קצרמר בנושא חוק ומשפט ובנושא כלכלה. אתם מוזמנים לתרום לוויקיפדיה ולהרחיב אותו.
המוזיאון האתנולוגי באדיס אבבה

המוזיאון האתנולוגי באדיס אבבה הוא מוזיאון העוסק בעיקר באתנולוגיה והשוכן באדיס אבבה, בירת אתיופיה. המוזיאון ממוקם בבניין הארמון ששימש את קיסר אתיופיה היילה סלאסי, השוכן כיום בקמפוס המרכזי של אוניברסיטת אדיס אבבה מצפון למרכז העיר. המוזיאון שופץ בתחילת המאה ה-21 והוא נחשב לאחד המוזיאונים החשובים והעשירים במדינה. עוד שוכנת במבנה הארמון ספריית המכון ללימודי אתיופיה, ובקומת הקרקע מוצגת תצוגת קבע העוסקת בתולדות המבנה. בקומה הראשונה תערוכה עשירה של חפצים ומלאכת יד מעשה ידיהן של הקבוצות האתניות השונות החיות במדינה, ואלה מוצגים לפי מפתח נושאי ובהתאם למעגל החיים, החל ממיתוסים דוגמת סיפורה של מלכת שבא, דרך לידה ובגרות ועד המוות. עוד מוצגים בקומה זו חדרי האמבטיה והשינה של הקיסר ותערוכת מטבעות. בקומה השנייה מוצגים אוסף כלי נגינה מקומיים ואוסף עשיר במיוחד של תשמישי קדושה וחפצי דת. מדיה וקבצים בנושא המוזיאון האתנולוגי באדיס אבבה בוויקישיתוף ערך זה הוא קצרמר בנושא מוזיאונים ובנושא אתיופיה. אתם מוזמנים לתרום לוויקיפדיה ולהרחיב אותו.
ד'אלמברטיאן

במתמטיקה ופיזיקה, בעיקר בתחומים תורת היחסות הפרטית, אלקטרומגנטיות ותורת הגלים, אופרטור ד'אלמבר או ד'אלמברטיאן, המסומל באמצעות ◻ {\displaystyle \scriptstyle \Box } ("בוקס") ונקרא על שם ז'אן לה רון ד'אלמבר, הוא הרחבה של הלפלסיאן למרחב מינקובסקי ה-4 ממדי. בקואורדינטות קרטזיות הוא מוגדר על ידי: ◻ = ∂ μ ∂ μ = g μ ν ∂ ν ∂ μ = 1 c 2 ∂ 2 ∂ t 2 − ∂ 2 ∂ x 2 − ∂ 2 ∂ y 2 − ∂ 2 ∂ z 2 = 1 c 2 ∂ 2 ∂ t 2 − ∇ 2 {\displaystyle {\begin{aligned}\Box &=\partial _{\mu }\partial ^{\mu }=g_{\mu \nu }\partial ^{\nu }\partial ^{\mu }={\frac {1}{c^{2}}}{\frac {\partial ^{2}}{\partial t^{2}}}-{\frac {\partial ^{2}}{\partial x^{2}}}-{\frac {\partial ^{2}}{\partial y^{2}}}-{\frac {\partial ^{2}}{\partial z^{2}}}={\frac {1}{c^{2}}}{\partial ^{2} \over \partial t^{2}}-\nabla ^{2}\end{aligned}}} כאשר g μ ν = ( 1 0 0 0 0 − 1 0 0 0 0 − 1 0 0 0 0 − 1 ) {\displaystyle g_{\mu \nu }={\begin{pmatrix}1&0&0&0\\0&-1&0&0\\0&0&-1&0\\0&0&0&-1\end{pmatrix}}} היא מטריקת מינקובסקי ו- ∇ 2 {\displaystyle \nabla ^{2}} הוא הלפלסיאן והמכפלה מחושבת על פי הסכם הסכימה של איינשטיין. משוואת קליין-גורדון נכתבת באמצעות הד'אלמברטיאן: ( ◻ + m 2 ) ψ = 0. {\displaystyle (\Box +m^{2})\psi =0.\,} כאשר ψ {\displaystyle \psi \,} היא פונקציית הגל של חלקיק יחסותי חופשי חסר ספין ו- m {\displaystyle m\,} היא מסת החלקיק. משוואת הגלים האלקטרומגנטיים בריק נכתבת באמצעות הד'אלמברטיאן: ◻ A μ = 0 {\displaystyle \Box A^{\mu }=0} כאשר A μ = ( ϕ , A → ) {\displaystyle A^{\mu }=(\phi ,{\vec {A}})} הוא ה-4-וקטור של הפוטנציאל האלקטרומגנטי היחסותי של השדה האלקטרומגנטי. משוואת הגלים לתנודות קטנות יכולה להכתב באמצעות הד'אלמברטיאן: ◻ c u ( x , t ) ≡ u t t − c 2 u x x = 0 {\displaystyle \Box _{c}u\left(x,t\right)\equiv u_{tt}-c^{2}u_{xx}=0\,} כאשר u ( x , t ) {\displaystyle u\left(x,t\right)\,} זו התזוזה מנקודת שיווי המשקל. פונקציית גרין G ( x − x ′ ) {\displaystyle G(x-x')\,} עבור הד'אלמברטיאן מקיימת: ◻ G ( x − x ′ ) = δ ( x − x ′ ) {\displaystyle \Box G(x-x')=\delta (x-x')} כאשר δ ( x − x ′ ) {\displaystyle \delta (x-x')\,} היא פונקציית דלתא של דיראק ו- x {\displaystyle x\,} ו- x ′ {\displaystyle x'\,} הם נקודות במרחב מינקובסקי. פתרון המשוואה נותן את פונקציית גרין: G ( t , x , y , z ) = 1 2 π Θ ( t ) δ ( t 2 − x 2 − y 2 − z 2 ) = 1 4 π r Θ ( t ) δ ( t − r c ) {\displaystyle G(t,x,y,z)={\frac {1}{2\pi }}\Theta (t)\delta (t^{2}-x^{2}-y^{2}-z^{2})={\frac {1}{4\pi r}}\Theta (t)\delta \left(t-{\frac {r}{c}}\right)} כאשר Θ {\displaystyle \,\Theta } היא פונקציית מדרגה. ד'אלמברטיאן, באתר MathWorld (באנגלית)
פיין און גבורה

פּיין און גבורה: אין דעם יידישן עבר אין ליכט פון דער קעגנווארט (יידיש: ענות וגבורה: בעבר היהודי לאור המציאות של ימינו) היא אנתולוגיה בעריכת יצחק צוקרמן ואליהו גוטקובסקי שיצאה לאור בגטו ורשה בחודש תמוז ה'ת"ש (יולי–אוגוסט 1940) על ידי תנועת דרור. המקראה הייתה לספר הראשון שהודפס בגטו ורשה, ואחריה יצא לאור גם המחזה "איוב" באותה הוצאה. הדפסת האנתולוגיה הייתה יקרה ומסוכנת. בזמן עבודת ההדפסה היו חניכי "דרור" עומדים על המשמר מפני זרים, ושרים בקול רם כדי להסוות את רעש המכונות. המקראה שימשה לסמינר רעיוני של תנועת דרור שנערך בגטו, ובו הונחו יסודות רעיוניים וערכיים להקמת ארגון ההגנה העצמית בגטו "אי"ל" ולמרד גטו ורשה. האנתולוגיה הוברחה לגטאות אחרים, שם שימשה גם כן כלי חינוכי-רעיוני להתארגנויות יהודיות למרד. את התוכן למקראה שאבו גוטקובסקי וצוקרמן מהספרייה שהייתה בקומונה של חברי דרור ברחוב דְזֶ'לְנָה (Dzielna)‏ 34. התכנים שהיו כתובים עברית תורגמו ליידיש על ידי צוקרמן וגוטקובסקי. רבים שקיבלו את החוברת בחרו לכרוך אותה לספר. האסופה מגוללת את סיפורי הפרעות, הרדיפות וההתעללויות שהיו מנת חלקן של קהילות היהודים במזרח ובמערב אירופה מאז המאה ה-11 ועד למאה ה-20. בין עדויות הזוועה מתוארים גם פרקי קידוש השם והתארגנויות ההגנה העצמית שהתארגנו בקרב הקהילות היהודיות במרוצת השנים. בסופה של האנתולוגיה מוזכרות גם המאורעות בארץ ישראל שהיו מנת חלקו של היישוב היהודי המתחדש. האסופה מרכזת מגוון מקורות יהודיים ובהם מכתבים, עדויות, תיעוד היסטורי, פובליציסטיקה ובלדות על אירועי הדמים שנעשו בעם היהודי. עם הכותבים נמנים שלום אש, ר' שלמה בן שמעון, דוד בן משולם, שאול טשרניחובסקי, נתן נטע הנובר, שבתאי הכהן, אברהם אשכנזי, ניקולאי מינסקי (וילֶנקין), אחד העם, י"ח ברנר, חיים נחמן ביאליק, יצחק למדן, נחמן סירקין ויצחק טבנקין. התקופות הנזכרות הן מסעות הצלב (גזירות תתנ"ו, הפרעות במגנצה), גזירות ת"ח-ת"ט (גזירות נמירוב, גזירות טולצ'ין, חורבן קהילות הנובר והומלר), פרעות קישינב, פרעות פטליורה והפוגרומים באוקראינה בשנים 1917–1920 על רקע התארגנויות "ההגנה העצמית" היהודית בגולה והתפתחות ההגנה העצמית בארץ ישראל (מאורעות תל-חי). בשנת 2003 הוציאה תנועת הנוער העובד והלומד (שלימים הקימה את תנועת דרור ישראל) באמצעות בית הדפוס שלה את המהדורה העברית הראשונה של האנתולוגיה. לצורך הוצאתה התחקו חברי התנועה אחר המקורות העבריים מהם תרגמו גוטקובסקי וצוקרמן ליידיש, ותרגמו את קטעי הקישור ביידיש לעברית. ההוצאה הראשונה של האנתולוגיה הוגשה כחוברת, שהזכירה את ההוצאה המקורית של האנתולוגיה בגטו. בשנת 2011 הוציאה תנועת דרור ישראל את האנתולוגיה כספר שראה אור בהוצאת "דרור לנפש". יצחק צוקרמן (אנטק), שבע השנים ההן: 1939–1946 (ערך והביא לדפוס: עמנואל ביחובסקי), לוחמי הגטאות: הקיבוץ המאוחד, 1990. דף הספר באתר ההוצאה לאור - "דרור לנפש" כריכת האנתולוגיה המקורית בארכיון בית לוחמי הגטאות (באתר קטלוג המידע הישראלי) יש להגות: "Payn un gvure in dem yidishn over, in likht fun der kegnvart" בלה גוטרמן, צביה האחת, הוצאת הקיבוץ המאוחד. עמ' 123
רמה תחבורה ציבורית גולן

רמה תחבורה ציבורית גולן היא חברת תחבורה ציבורית המופעלת על ידי מועצה אזורית גולן, החברה הכלכלית גולן וחברת האוטובוסים הפרטית "רמה". החברה נוצרה כדי לספק תחבורה זמינה יותר לתושבי רמת הגולן, וב-1 במאי 2011 נכנסה לפעולה באזור במקום חברת אגד. מודל ההפעלה הוא חדשני, ולפיו המועצה האזורית, בתמיכת המדינה, אחראית להפעלת התחבורה הציבורית באזור. בתכנון השתתפו אנשי משרד התחבורה ואגף החשב הכללי במשרד האוצר. התוכנית היא ניסיונית, ולפי לקחיה יופעלו תוכניות דומות ברשויות נוספות בפריפריה. החברה רכשה 17 אוטובוסים חדשים ו-6 אוטובוסים זעירים. במערך ההיסעים שולבו גם 12 האוטובוסים הצהובים של מועצה אזורית גולן, המסיעים את תלמידי בתי הספר התיכוניים, ומעתה משמשים בו זמנית כקווי תחבורה ציבורית. מספר הנסיעות היומיות באזור הוגדל כמעט פי 6, מ-30 ל-175. רמה מפעילה קווי תחבורה המובילים אל מרכזי אשכולות היישובים (קצרין, בני יהודה, מרום גולן וחיספין וכן מסעדה ומג'דל שמס), ומהם אל ערים מחוץ לאזור (קריית שמונה, חצור הגלילית, טבריה, צפת ועפולה). מופעלים גם קווים פנימיים בתוך רמת הגולן. הנסיעה באוטובוסים הזעירים, בתוך אשכולות היישובים, היא ללא תשלום. מדיה וקבצים בנושא רמה תחבורה ציבורית גולן בוויקישיתוף אתר האינטרנט הרשמי של רמה תחבורה ציבורית גולן ב-1 במאי - נוסעים בתחבורה ציבורית גולן, באתר האינטרנט של מועצה אזורית גולן תחבורה ציבורית בגולן - בחודש מאי זה מתחיל(הקישור אינו פעיל), באתר "שישי בגולן" ירון אדרי‏, תחבורה ציבורית בכל הגולן, באתר וואלה, 27 באפריל 2011
המפלגה הסוציאל-דמוקרטית (פורטוגל)

המפלגה הסוציאל-דמוקרטית (בפורטוגזית: Partido Social Democrata) היא מפלגת המרכז-ימין הגדולה בפורטוגל. בתחילה היא אכן הייתה מפלגת שמאל, לצד המפלגה הסוציאליסטית, אולם החל משנות ה-80 היא נטתה בעמדותיה ימינה. המפלגה נוסדה ב-6 במאי 1974, מיד אחרי מהפכת הציפורנים, בשם "המפלגה העממית הדמוקרטית" ("Partido Popular Democrático"), אבל תוך זמן קצר שינתה את שמה לשם הנוכחי. מייסד המפלגה ומנהיגה הראשון היה פרנסישקו סה קרניירו. בשנים שבין המהפכה לבחירות החופשיות הראשונות הייתה המפלגה במקצת הקואליציות ששלטו במדינה. אחרי הבחירות הראשונות ב-1976, שבהן ניצחה המפלגה הסוציאליסטית בראשות מריו סוארש, הייתה המפלגה הסוציאל-דמוקרטית מפלגת האופוזיציה הראשית. בבחירות של 1979 עמדה המפלגה בראש "הברית הדמוקרטית" ("Aliança Democrática") של מפלגות מרכז-ימין שניצחה בבחירות וסה קרניירו היה לראש הממשלה, עד שנהרג בתאונת מטוס בסוף 1980. פרנסישקו פינטו בלסמאו, מחליפו בראשות המפלגה, עמד בראש הממשלה עד הבחירות ב-1983 שלפניהן פורקה "הברית הדמוקרטית". בבחירות ניצחו הסוציאליסטים בראשות סוארש, אולם לאחריהן קמה ממשלת אחדות בין המפלגה הסוציאליסטית והסוציאל-דמוקרטית. המפלגה הסוציאל-דמוקרטית חזרה לשלטון ב-1985 בראשות אניבל קבאקו סילבה. קבאקו סילבה שלט במשך עשור, אולם לא רץ שוב בבחירות של 1995, שבהן הפסידה המפלגה. היא חזרה לשלטון בשנים 2002–2005 עם ראש הממשלה ז'וזה מנואל ברוזו, שאחרי בחירתו לנשיא הנציבות האירופית הוחלף על ידי פדרו סנטנה לופש. ב-2006 זכה לראשונה מועמד של המפלגה, ראש הממשלה לשעבר אניבל קבאקו סילבה, בבחירות לנשיאות פורטוגל. אחרי 6 שנים באופוזיציה ניצחה המפלגה בראשות פדרו פאסוש קואליו בבחירות ב-2011. מדיה וקבצים בנושא המפלגה הסוציאל-דמוקרטית בוויקישיתוף אתר האינטרנט הרשמי של המפלגה הסוציאל-דמוקרטית המפלגה הסוציאל-דמוקרטית, ברשת החברתית אקס (טוויטר)
מיקרו-תשלום

מיקרו-תשלום (תשלומים זעירים, באנגלית: Micropayment) הוא שיטת תשלומים בעבור טובין אשר נפוצה בעיקר במסחר אלקטרוני ברשת האינטרנט. המדובר בעסקאות בהן הכסף המשמש לתשלום נקוב בסכומים נמוכים במיוחד, לרוב דולרים בודדים או אף פחות מכך. עסקאות כאלה טבעיות לאתרי אינטרנט המציעים שירותים צנועים. תחום זה מאפיין לרוב נכסים שאינם דורשים כל טיפול פרטני מצד המוכר (הכנה, אריזה, משלוח או כל טיפול ידני אחר). המודל הכלכלי של מוצרים אלו מבוסס על מוצר שהיוצר שלו מעריך שיוכל למכור בכמויות גדולות מאוד, בין היתר הודות למחירו המזערי והחלטת הצרכנים לרכוש אותו ללא התלבטות רבה. בין היתר עשויים להיות מוצעים במודל זה שירותים ונכסים כגון קריאה והדפסה של מאמר יחיד מתוך מאגר מידע גדול, צריכה של תוכן בתשלום או הורדת קובץ בודד כגון סרטון וידאו או שיר, תמונה או גרפיקה אחרת לשימוש מסחרי, אפליקציה (לטלפון הנייד למשל) או תוסף כלשהם, רכיבים למערכות תוכנה (כגון תוספים לאתרי אינטרנט), וכן שירותי ענן. השיטה מציבה אתגר למפעיליה, שכן לעיתים עלות ביצוע העסקה עצמה הופך אותה לבעלת רווחיות נמוכה או אף בלתי כלכלית לחלוטין. לצורך התמודדות עם חסם זה נפוצו שירותים, כגון זה של חברת PayPal, המאגדים מיקרו-תשלומים לכדי גבייה מרוכזת, בין אם בדיעבד, לאחר מספר רכישות גדול מספיק, או מראש - באמצעות רכישת אשראי לניצול. כמו כן, רבים מנכסים אלו מוצעים למכירה במסגרת זירות מסחר המתמחות בנכסים כמותם (כגון בנק תמונות, חנות אפליקציות וכו') ובמקרים רבים זהות הרוכשים אפילו איננה ידועה ליוצרי התוכן אלא למנהלי הזירה בלבד. PayPal עיגול לטובה עומר כביר, סגן נשיא פייפאל: העתיד הוא במיקרו-תשלומים, באתר כלכליסט, 26 ביולי 2010 גיא הופמן, תשלומים קטנים, תקוות גדולות, באתר הארץ, 6 במרץ 2004 שרית פרקול, כסף קטן, עסקים גדולים?, מגזין עסקים, מעריב, 10 בפברואר 2004 Mitchell, Dan (2007-08-27). "In Online World, Pocket Change Is Not Easily Spent". The New York Times (באנגלית אמריקאית). ISSN 0362-4331. נבדק ב-2022-09-16. ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
תמרוניות-על

תמרוניות-על (באנגלית: Supermaneuverability) היא תכונה של מטוס המסוגל לבצע תמרונים בזוויות התקפה גבוהות במיוחד, בהם אין זרימת אוויר סדירה על הכנפיים ומשטחי ההיגוי, וטכנית המטוס נמצא במצב הזדקרות. תמרונים קיצוניים אלה, המכונים תמרוני עבר-הזדקרות (באנגלית Post stall maneuvers), מתאפשרים על ידי הנעה וקטורית במנועי המטוס. רוב המטוסים בעלי יכולת זו הם מטוסי קרב מתקדמים מהדור הרביעי והדור החמישי. למרות יכולת זו, רוב התמרונים העבר-הזדקרותיים מוגבלים מבחינת שימושם בקרבות אוויר בשל אובדן המהירות והגובה במהלך ביצועם. F-22 ראפטור סוחוי Su-27 סוחוי Su-30 PAK-FA X-31 המראה ונחיתה אנכית ערך זה הוא קצרמר בנושא תעופה צבאית. אתם מוזמנים לתרום לוויקיפדיה ולהרחיב אותו.
איי הבתולה

איי הבתולה הוא ארכיפלג באיי ליווארד שבים הקריבי. האיים נחלקים לאיי הבתולה הבריטיים, טריטוריה בריטית שמעבר לים, במזרח ובצפון, ולאיי הבתולה האמריקניים, טריטוריה בחסות ארצות הברית, בדרום ובמערב. כריסטופר קולומבוס נתן לאיים את השם "אורסולה הקדושה ואחד עשר אלף הבתולות" (בספרדית: Santa Ursula y las Once Mil Vírgenes), על שם קדושה נוצרייה שעל פי האגדה יצאה עם 11,000 הבתולות שליוו אותה לחתונתה למסע צליינות, והיא ומלוותיה נטבחו על ידי ההונים. השם קוצר בהמשך ל-Las Vírgenes, "הבתולות". האוכלוסייה הילידית שחיה באיים בעת גילויים על ידי הספרדים נכחדה כולה כתוצאה ממחלות, שעבוד ומעשי טבח. התושבים הנוכחיים הם ברובם צאצאי עבדים אפריקאים, שהובאו כדי לעבוד במטעי הסוכר. הדולר האמריקני הוא המטבע החוקי בשני חלקי איי הבתולה. האיים הסמוכים לאי המרכזי של פוארטו ריקו, המשתייכים לטריטוריה של פוארטו ריקו, נקראים על ידי המקומיים "איי הבתולה הספרדיים", אך הם אינם נכללים במפות של הארכיפלג. מדיה וקבצים בנושא איי הבתולה בוויקישיתוף איי הבתולה, באתר אנציקלופדיה בריטניקה (באנגלית) ערך זה הוא קצרמר בנושא איים ובנושא גאוגרפיה של הקריביים. אתם מוזמנים לתרום לוויקיפדיה ולהרחיב אותו.
המתיקות שאחרי (סרט)

המתיקות שאחרי (אנגלית: The Sweet Hereafter) הוא סרט קולנוע קנדי מסוגת דרמה, שיצא ב-1997 בבימויו של אטום אגויאן, על פי רומן בעל אותו שם מאת ראסל בנקס. הסרט זכה בשלושה פרסים בפסטיבל קאן, והיה מועמד לשני פרסי אוסקר – לבימוי ולתסריט המעובד הטובים ביותר. מישל סטפנס (איאן הולם) הוא עורך דין הנודד בין עיירות, שבהן אירעו אסונות בהם מעורבים ילדים, ומתפרנס משכנוע ההורים להיעזר בו בתביעות משפטיות כספיות. עם בתו שלו (קרטן בנקס), הוא מקיים קשר מרחוק ושולח לה כספים, במקום לגלות מעורבות ממשית בחייה האישיים, וזו מתדרדרת לזנות ולסמים ונדבקת באיידס. הסרט מתקדם בשני קווי עלילה המתרחשים בזמנים שונים: באחד סטפנס טס לעזור לבתו אחרי שנים של הזנחה, ומתוודה בפני נוסעת אחרת על כישלונו כהורה; במישור העלילה המרכזי הוא מגיע לעיירה בה התרחש אסון, ונערה שהפכה לנכה באסון זה, מכשילה את התביעה הכספית שהוא מנהל בשם הוריה ובשם הורים שכולים רבים. הטרגדיה שמזעזעת את תושבי העיירה הקטנה בקולומביה הבריטית בקנדה, אליה מגיע סטפנס, היא תאונת דרכים של אוטובוס תלמידים. האוטובוס סטה במפתיע מנתיבו ונפל לתוך אגם קפוא. בתאונה נהרגו ארבעה עשר תלמידים. תחילה ההורים מסרבים לתבוע בעזרת סטפנס פיצוי נוסף מלבד זה שיועבר ממילא מחברת הביטוח, אך בהמשך הם משתכנעים. התביעה היא נגד העירייה, שכביכול לא ארגנה ביטוח מספק לאוטובוס. התביעה מתבססת על עדותן של הנהגת ושל התלמידה הניצולה היחידה מהתאונה, ניקול (שרה פולי) בת ה-15, שבעקבות התאונה הפכה משותקת בפלג גופה התחתון. ההורה היחיד שמסרב להצטרף לתביעה זו הוא הורה אלמן ששכל באוטובוס את כל ילדיו, והוא יודע היטב מי אשם בתאונה – הוא עצמו, מכונאי העיירה, אשם בה. במהלך עדותה של ניקול מחוץ לדיון המשפטי בתביעה, היא טוענת במפתיע כי נהגת האוטובוס דולורס (גבריאל רוז) הגבירה את מהירות נסיעתה ולפיכך היא זו שגרמה לתאונה. בעקבות זאת נגוזה כל תקווה להצלחת התביעה ולפיצוי כספי להורים. חלק מהמעורבים יודעים שניקול משקרת, אך לא יכולים לעשות דבר בעניין. וכך חוזרים תושבי העיירה לשגרת ההתמודדות עם אסונם. במהלך הסרט נעשית אנלוגיה שוב ושוב בין סיפורה של העיירה לבין סיפור "החלילן מהמלין". בסרט מתוארים גם חטאיהם המוסריים של ההורים, בעיקר מתחום גילוי העריות והניאוף. הסרט זכה לביקורות נלהבות ממבקרי קולנוע רבים. הוא זכה ל-98% ביקורות חיוביות באתר ביקורת הקולנוע Rotten Tomatoes. הקרנת הבכורה של הסרט התקיימה בפסטיבל קאן, שם זכה הסרט בשלושה פרסים: פרס הפדרציה הבין-לאומית של מבקרי הקולנוע (FIPRESCI), פרס חבר השופטים הגדול ופרס חבר השופטים האקומני (אנ'). בנוסף היה הסרט מועמד לשני פרסי אוסקר – פרס אוסקר לבמאי הטוב ביותר ופרס אוסקר לתסריט המעובד הטוב ביותר. בטקס פרסי ג'יני, האוסקר הקנדי, זכה הסרט בשבעה פרסים, בהם פרסי הסרט, הבמאי, הצילום והשחקן (איאן הולם) הטובים ביותר. "המתיקות שאחרי", במסד הנתונים הקולנועיים IMDb (באנגלית) "המתיקות שאחרי", באתר נטפליקס "המתיקות שאחרי", באתר AllMovie (באנגלית) "המתיקות שאחרי", באתר Rotten Tomatoes (באנגלית) "המתיקות שאחרי", באתר Box Office Mojo (באנגלית) "המתיקות שאחרי", באתר Metacritic (באנגלית) "המתיקות שאחרי", באתר אידיבי "המתיקות שאחרי", במסד הנתונים הקולנועיים KinoPoisk (ברוסית) המתיקות שאחרי, באתר אנציקלופדיה בריטניקה (באנגלית) ביקורת הסרט המתיקות שאחרי, באתר Rotten Tomatoes (באנגלית)
אהרון או'קונל

אהרון דאגלס אוקונל (נולד ב-5 במרץ 1981 באלנטאון, פנסילבניה) הוא פיזיקאי ניסיוני אמריקאי. במהלך עבודתו תחת אנדרו קלילנד וג'ון מרטיני באוניברסיטת קליפורניה בסנטה ברברה, הוא יצר את המתנד הקוונטי הראשון בעולם. בפרט, הוא הצליח לשנות את המצב הקוונטי של ביט קוונטי מוליך, מתקן המשמש במחשוב קוונטי, למצב נייד של מתנד מאקרוסקופי. המדידות של המכונה הקוונטית שיצר מהוות את התצפיות הישירות הראשונות של התנהגות קוונטית של תנועה של עצם נראה לעין והובילו את כתב העת Science להעניק לעבודתו את תואר "פריצת הדרך של השנה" לשנת 2010. או'קונל דיבר על הנושא בועידת TED ב-לונג ביץ', קליפורניה. או'קונל הוא בוגר תואר ראשון ממכללת Eckerd ב-סיינט פיטרסברג, פלורידה משנת 2005, ודוקטור לפיזיקה מאוניברסיטת קליפורניה בסנטה ברברה משנת 2010. Cho, Adrian (2010-12-17). "Breakthrough of the Year: The First Quantum Machine". Science. 330 (6011): 1604. doi:10.1126/science.330.6011.1604. Pain, Elisabeth (2010-12-17). "Breakthrough of the Year: Bridging the Quantum and the Classical Worlds". Science. doi:10.1126/science.caredit.a1000120. O'Connell, Aaron D.; Hofheinz, M.; Ansmann, M.; Bialczak, Radoslaw C.; Lenander, M.; Lucero, Erik; Neeley, M.; Sank, D.; Wang, H. (2010-04-01). "Quantum ground state and single-phonon control of a mechanical resonator". Nature. 464 (7289): 697–703. doi:10.1038/nature08967. Aspelmeyer, Markus (2010-04-01). "Quantum mechanics: The surf is up". Nature. 464 (7289): 685–686. doi:10.1038/464685a. Rodgers, Peter (2010-04-01). "Nanomechanics: Welcome to the quantum ground state". Nature Nanotechnology. 5 (4): 245. doi:10.1038/nnano.2010.70. Brumfiel, Geoff (2010-03-17). "Scientists supersize quantum mechanics". Nature News. doi:10.1038/news.2010.130. ריאיון עם או'קונל ב-Nature podcast Adrian Cho. פריצת הדרך של השנה: המכונה הקוונטית הראשונה. Science, 330:1604, דצמבר 2010 A. D. O’Connell, M. Hofheinz, M. Ansmann, R. C. Bialczak, M. Lenander, E. Lucero, M. Neeley, D. Sank, H. Wang, M. Weides, J. Wenner, J. M. Martinis, and A. N. Cleland . מצב היסוד הקוונטי ושליטה חד-פונונית על מהוד מכני. Nature, 464:697-703, אפריל 2010 Markus Aspelmeyer. Quantum mechanics: The surf is up. Nature, 464:685-686, אפריל 2010 http://www.ted.com/talks/aaron_o_connell_making_sense_of_a_visible_quantum_object.html